**OBEC MALÁ IDA, Malá Ida**

**Obec Malá Ida vyhlasuje**

 v zmysle§ 4 ods. 1 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a zákona č. 552/2003 Z.z. o výkone práce vo verejnom záujme v znení neskorších predpisov

**výberové konanie na obsadenie funkcie riaditeľa**

**Základnej školy v Malej Ide, s predpokladaným nástupom 1. júl 2019**

**Kvalifikačné predpoklady a požiadavky:**

* odborná a pedagogická spôsobilosť podľa vyhlášky MŠ SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v znení neskorších predpisov
* vykonanie 1. atestácie v zmysle zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov
* najmenej 5 rokov pedagogickej praxe
* osobnostné a morálne predpoklady, občianska bezúhonnosť
* zdravotná spôsobilosť
* ovládanie štátneho jazyka v úradnom styku

**Zoznam požadovaných dokladov:**

* písomná žiadosť o zaradenie do výberového konania (prihláška)
* doklady o vzdelaní (overené kópie) a doklady o vykonaní 1. atestácie alebo jej náhradnej formy (overené kópie)
* štruktúrovaný profesijný životopis
* potvrdenie o dĺžke pedagogickej praxe preukazujúce minimálne 5 rokov pedagogickej praxe
* písomne spracovaný návrh vlastnej koncepcie riadenia a rozvoja základnej školy
* lekárske potvrdenie o telesnej a duševnej spôsobilosti pre výkon činnosti učiteľa a vedúceho pedagogického zamestnanca (nie starší ako 3 mesiace)
* písomný súhlas uchádzača so spracúvaním jeho osobných údajov na účely výberového konania v zmysle zákona č. 18/2018Z.z. o ochrane osobných údajov a o zmene a doplnení niektorých zákonov
* čestné vyhlásenie o pravdivosti všetkých údajov uvádzaných v prílohe žiadosti

**Iné kritéria a požiadavky:**

* riadiace, komunikačné a organizačné schopnosti
* znalosť všeobecne záväzných predpisov v oblasti školskej legislatívy, v oblasti pracovno-právnych a ekonomických predpisov
* znalosť práce s PC

**Dátum a miesto podania žiadosti o účasť na výberovom konaní:**

Prihlášku a potrebné doklady do výberového konania je potrebné doručiť do:

**24.apríla 2019do 12.00 hod**. na adresu zriaďovateľa:**Obecný úrad Malá Ida, Hlavná 11, 044 20, Malá Ida** - v zalepenej obálke, s uvedením adresy odosielateľa označenej heslom „VK NEOTVÁRAŤ".

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Termín a miesto výberového konania oznámi prihláseným uchádzačom, ktorí spĺňajú požadované predpoklady, rada školy najmenej 7 dní pred jeho konaním.

V Malej Ide, 10.4.2019 PaedDr. Jana Kallová

 starostka obce